ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
சிக்கலான நேரங்களில், பிரதமரின் கிசான் சம்மான் நிதி உதவுகிறது: விவசாயிகள் பாராட்டு
பிரதமரின் கிசான் சம்மான் நிதி திட்டத்தின் கீழ், 9.75 கோடிக்கு மேற்பட்ட விவசாய குடும்பங்களுக்கு தலா ரூ.2,000 வீதம், மொத்தம் ரூ.19,500 கோடியை பிரதமர் திரு நரேந்திர மோடி இன்று  வழங்கினார். இத்திட்டத்தின் கீழ் மத்திய அரசு ரூ.1.57 லட்சம் கோடிக்கு அதிகமான தொகையை, 9 தவணைகளில் தகுதியான விவசாயிகளின் வங்கி கணக்கில் செலுத்தியுள்ளது.
நடுத்தர விவசாயிகளின் கஷ்டங்களை குறைக்க பிரதமரின் கிசான் சம்மான் திட்டத்தை பிரதமர் கடந்த 2019ம் ஆண்டு பிப்ரவரி 24ம் தேதி தொடங்கி வைத்தார். இத்திட்டத்தின் கீழ், தகுதியான விவசாயிகள் மொத்தம் ரூ.6 ஆயிரத்தை தங்கள் வங்கி கணக்கில் 3 தவணைகளாக பெறுகின்றனர்.
இத்திட்டத்தை வரவேற்ற திருச்சிராப்பள்ளி விவசாயிகள், பிரதமர் திரு நரேந்திர மோடிக்கு நன்றி தெரிவித்தனர்.
பிரதமரின் கிசான் சம்மான் திட்டத்தின் கீழ் நிதியுதவி அளித்ததற்கு, பிரதமர் திரு. நரேந்திர மோடிக்கு திருச்சிராப்பள்ளி, மணச்சநல்லூர் வட்டம் அதானி கிராமத்தைச் சேர்ந்த விவசாயி திருமதி ரேணுகா தேவி நன்றி தெரிவித்தார். விவசாயிகளுக்கு ஆண்டுக்கு ரூ.6,000 அளிப்பதற்காக மத்திய அரசுக்கு, மணச்சநல்லூரைச் சேர்ந்த விவசாயி திரு.சுதாகர் நன்றி தெரிவித்தார்.
பிரதமரின் கிஷான் சம்மான் நிதி திட்டத்தின் கீழ், அடுத்த தவணை தொகை ரூ.2000 அறிவித்ததற்காக, பிரதமர் திரு.நரேந்திர மோடிக்கு திருச்சிராப்பள்ளி அதானி கிராமத்தைச் சேர்ந்த திரு முத்துக்குமார் நன்றி தெரிவித்தார்.
சிக்கலான நேரங்களில், இந்த நிதி, விவசாயிகளுக்கு உதவியாக இருப்பதாக இவர்கள் தெரிவித்தனர்.
இத்திட்டத்தை சொந்தமாக நிலம் இல்லாத விவசாய தொழிலாளர்களுக்கும் விரிவுபடுத்த வேண்டும் என திருச்சிராப்பள்ளி மணிகண்டம் வட்டம் மேக்குடி கிராமத்தைச் சேர்ந்த விவசாய தொழிலாளர்கள் மத்திய அரசை வலியுறுத்தியுள்ளனர். இவர்களில் பெரும்பாலானோர் மகாத்மா காந்தி தேசிய ஊரக வேலைவாய்ப்பு உறுதி திட்ட தொழிலாளர்கள். விவசாயிகளுக்கு இதுபோன்ற நிதியுதவி திட்டத்தை அமல்படுத்தியதற்காக, மத்திய அரசுக்கு அவர்கள் நன்றி தெரிவித்தனர்.
சிறப்பு சேவைகள் மற்றும் கட்டுரைகள்
தேவர் ஜெயந்தி - மத்திய அமைச்சர் எல்.முருகன் விடுத்துள்ள செய்தி
சுதந்திரப் போராட்ட வீரரும், பார்வர்டு பிளாக் தலைவருமான பசும்பொன் முத்துராமலிங்கத் தேவரின் ஜெயந்தியை முன்னிட்டு மத்திய தகவல் – ஒலிபரப்பு, கால்நடை பராமரிப்பு, மீன்வளம் மற்றும் பால்வளத்துறை இணையமைச்சர் டாக்டர் எல்.முருகன் வெளியிட்டுள்ள செய்தி வருமாறு:
"ஆன்மிகமும் அரசியலும் இரு கண்கள்" என்று உரைத்த பசும்பொன் முத்துராமலிங்க தேவர் பெருமகனார் ஜெயந்தி இன்று..!!
தேசத் தொண்டு – தமிழ்த் தொண்டு – சமயத் தொண்டு – அரசியல் தொண்டு என எல்லாவற்றிலும் ஒரு சேர பயணித்து மக்களுக்காக குரல் கொடுத்த ஐயா அவர்களை வணங்கிப் போற்றுவோம்.!!
#ThevarJayanthi
-------
(Visitor Counter : 104
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை ‘ஒரு பில்லியன்’  தடுப்பூசி டோஸ்கள் செலுத்தி முக்கிய மைல்கல்லை எட்டியுள்ளது.
கடந்த 24 மணி நேரத்தில் 18,454 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.15 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 17,561 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,34,95,808 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.52 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,78,831
வாராந்திர பாதிப்பு விகிதம்  கடந்த 118 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 52 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 59.57 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765338
(Visitor Counter : 164
சுகாதாரம் மற்றும் குடும்ப நலத்துறை அமைச்சகம்
இந்தியாவின் நோய்த் தடுப்பு நடவடிக்கைகளை இதர நாடுகள் பின்பற்றலாம்: அமைச்சர் டாக்டர் ஹர்ஷ் வர்தன்
எச் ஐ வி பரவலைத் தடுப்பதற்கான உலகளாவிய தடுப்புக் கூட்டணியின் அமைச்சர்கள் அளவிலான கூட்டத்தில் மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் காணொலி மூலம் உரையாற்றினார்.
கூட்டத்தில் பேசிய அவர், இந்தியாவின் நோய்த் தடுப்பு நடவடிக்கைகளை இதர நாடுகள் பின்பற்றலாம் என்றும் உள்ளூர் தேவைகளுக்கு ஏற்றவாறு அவற்றை அவை மாற்றியமைத்துக் கொள்ளலாம் என்றும் கூறினார்.
கொவிட்-19 பெருந்தொற்றின் போது, எச் ஐ வி நோய்த் தடுப்பு நடவடிக்கைகளால் விளைந்த நன்மைகளை பாதுகாக்க இந்தியா எடுத்த நடவடிக்கைகளைப் பற்றி டாக்டர் ஹர்ஷ் வர்தன் எடுத்துரைத்தார்.
புதிய தொற்றுகளை குறைப்பதில் சர்வதேச எய்ட்ஸ் தடுப்பு நடவடிக்கைகள் பலனளித்துள்ளதாக அமைச்சர் கூறினார். தடுப்பு நடவடிக்கைகள் மற்றும் சிகிச்சை வசதிகள் ஆகியவை முன்னேறி உள்ளதால் எய்ட்ஸ் நோயால் ஏற்படும் பாதிப்புகளும், இறப்புகளும் குறைந்திருப்பதாக அவர் தெரிவித்தார்.
எச் ஐ வி நோயைத் தடுப்பதற்காக உலகத்துக்கு இந்தியா வழங்கியுள்ள மருந்துகள் எய்ட்ஸ் பெருந்தொற்றை தடுப்பதில் பெரும் பங்காற்றியுள்ளது குறித்து டாக்டர் ஹர்ஷ் வர்தன் மகிழ்ச்சி தெரிவித்தார்.
இந்தியாவில் பின்பற்றப்பட்ட எய்ட்ஸ் கட்டுப்பாட்டு நடவடிக்கைகள் இதர நாடுகளில் எச் ஐ வியை கட்டுப்படுத்த மட்டுமில்லாமல், இதர நோய்களை தடுக்கவும் பயன்படுத்திக் கொள்ளலாம் என்று அவர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1673749
அறிவியல் மற்றும் தொழில்நுட்பத்துறை
குறைந்தவிலை மருந்துகளுக்காக பாடுபட்டு வரும் சிஎஸ்ஐஆர்-சிடிஆர்ஐ, சென்ட்குரோமன் மற்றும் அர்டீத்தெர் போன்ற முக்கிய மூலக்கூறுகளை உலகத்துக்கு அளித்துள்ளது: டாக்டர் ஹர்ஷ் வர்தன்
அறிவியல் மற்றும் தொழிலக ஆராய்ச்சிக் குழு-மத்திய மருந்துகள் ஆராய்ச்சி நிறுவனம்  குறைந்தவிலை மருந்துகளுக்காக பாடுபட்டு வருவதாகவும், சென்ட்குரோமன்  மற்றும் அர்டீத்தெர்  போன்ற முக்கிய மூலக்கூறுகளை உலகத்துக்கு அளித்துள்ளதாகவும் மத்திய சுகாதாரம் மற்றும் குடும்ப நலம், அறிவியல் மற்றும் தொழில்நுட்பம் மற்றும் புவி அறிவியல் அமைச்சரும் சிஎஸ்ஐஆர் துணை தலைவருமான டாக்டர் ஹர்ஷ் வர்தன் இன்று கூறினார்.
லக்னோவில் நடைபெற்ற சிஎஸ்ஐஆர்-சிடிஆர்ஐ-ன் 70-வது ஆண்டு விழாவில் புதுதில்லியில் இருந்து காணொலி மூலம் உரையாற்றிய அமைச்சர், “இந்நிறுவனத்தின் பங்களிப்பு மகத்தானது. வெறும் மருந்துகளோடு நிற்காமல், தரமான ஆராய்ச்சி மற்றும் மனிதவள மேம்பாட்டையும் மனிதகுலத்துக்கு சிஎஸ்ஐஆர்-சிடிஆர்ஐ அளித்துள்ளது,” என்றார்.
நிறுவனத்தின் விஞ்ஞானிகளை வாழ்த்திய டாக்டர் ஹர்ஷ் வர்தன், கொவிட்-19-க்கு எதிரான நாட்டின் போருக்கு பல்வேறு விதங்களில் சிஎஸ்ஐஆர்-சிடிஆர்ஐ பங்காற்றியதாக குறிப்பிட்டார்.
“இன்று வரை, 90 லட்சம் தடுப்புமருந்துகள் இந்தியாவில் வழங்கப்பட்டுள்ளன. மேலும், 40 நாடுகள் தடுப்புமருந்தை கேட்டு கோரிக்கை வைத்திருந்த நிலையில், 23 நாடுகளுக்கு நாம் தற்போது தடுப்பூசியை வழங்கி வருகிறோம்,” என்றும் அவர் கூறினார்.
விஞ்ஞானத்திற்கும், சிஎஸ்ஐஆர்-சிடிஆர்ஐ-க்கும் முன்னாள் பிரதமர் அடல் பிகாரி வாஜ்பாயி அளித்த ஆதரவை குறிக்கும் வகையில், அவரது நினைவாக நிபுணர்கள் பங்கேற்கும் உரையாடல் வரிசையையும் அமைச்சர் தொடங்கி வைத்தார்.
சிஎஸ்ஐஆர்-சிடிஆர்ஐ-ன் 70-வது ஆண்டு விழாவை குறிக்கும் வைகையில் விழா மலரையும், தேநீர் மேசை புத்தகத்தையும் அமைச்சர் வெளியிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698779
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளில் விளக்குகள் அமைப்பு
தேசிய நெடுஞ்சாலைகளில் விபத்துகளைக் குறைக்க பல்வேறு நடவடிக்கைகளை அரசு எடுத்துள்ளதாக மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி கூறியுள்ளார்.
மக்களவையில் இன்று எழுத்து மூலம் பதில் அளித்த அவர், சாலைகளில் பாதுகாப்பை உறுதி செய்ய மோட்டார் வாகனச் சட்டத்தில் திருத்தங்கள் செய்யப்பட்டுள்ளதாக அவர் கூறினார்.
சாலைகள் அமைக்கும் போதே அதன் வடிவமைப்பு, கட்டுமானத்தின் மாற்றங்கள் செய்யப்பட்டு வருவதாக அவர் கூறினார். நெடுஞ்சாலைகளின் சுங்கச்சாவடி பகுதிகள், பேருந்து நிழற்குடை பகுதிகள், பேருந்து நிறுத்துமிடம், சிறு பாலங்கள், மேம்பாலங்கள், சுரங்கப்பாதைகள் உள்ளிட்டவற்றை வாகன ஒட்டிகளுக்கு தெரிவிக்கும் வகையில் சிறப்பு விளக்கு அமைப்புகள் அமைக்கப்படுவதாக அவர் கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779713
----
(Visitor Counter : 92
நிதி அமைச்சகம்
அவசரகால கடன் உத்திரவாத திட்டம்  31.03.2022 வரை நீட்டிப்பு
அவசரகால கடன் உதவி திட்டம் தொடங்கப்பட்டதில் இருந்து 1.15 கோடிக்கும் மேற்பட்ட குறு, சிறு மற்றும் நடுத்தர தொழில்களுக்கு நிவாரணம் கிடைத்துள்ளன. கொரோனா பெருந்தொற்றால் ஏற்பட்ட பாதிப்புகளில் இருந்து, தொழிலதிபர்கள் தங்கள் தொழிலை மீண்டும் தொடங்க, தகுதியான கடன்தாரர்களுக்கு இத்திட்டம் கடனுதவி வழங்கியது.
இத்திட்டத்தின் கீழ், 2021 செப்டம்பர் 24ம் தேதி வரை வழங்கப்பட்ட கடன் தொகை ரூ.2.86 லட்சம் கோடியை தாண்டியது. மொத்தம் வழங்கப்பட்ட கடன் உத்திரவாதத்தில், 95 சதவீதம், குறு, சிறு மற்றும் நடுத்தர தொழில் நிறுவனங்களுக்கு வழங்கப்பட்டது.
தகுதியான தொழில் துறைகளுக்கு தொடர்ந்து கடனுதவியை உறுதி செய்ய, அவசரகால கடன் உதவி திட்டத்தை நீட்டிக்க வேணடும் என அரசுக்கு பல தொழில் துறை அமைப்புகளிடம் இருந்து கோரிக்கைகள் வந்தன. அதனால் இத்திட்டத்தை 31.03.2022 வரை நீட்டிக்கவும், அல்லது இத்திட்டத்தின் கீழ் உத்திரவாத கடன் தொகை ரூ.4.5 லட்சம் கோடி இலக்கை எட்டுவது இதில் எது முன்போ அதுவரை இத்திட்டத்தை நீட்டிக்க முடிவு செய்யப்பட்டுள்ளது.
மேலும் இத்திட்டத்தின் கீழ் கடன் வழங்குவதற்கான கடைசி தேதி 30.06.2022 வரை நீட்டிக்கப்பட்டுள்ளது.
கொரோனா இரண்டாம் அலையால் பாதிக்கப்பட்ட தொழில்களுக்கு ஆதரவு அளிக்கும் வகையில் இத்திட்டத்தில் சில மாற்றங்கள் செய்யப்பட்டுள்ளன. அவற்றை கீழ்கண்ட இணைப்பில் காணலாம்.
https://pib.gov.in/PressReleasePage.aspx?PRID=1759251
---
(Visitor Counter : 318
தகவல் மற்றும் ஒலிபரப்பு அமைச்சகம்
எஸ்சிஓ திரைப்படவிழாவின் மாஸ்டர்கிளாஸ் பிரிவில் இந்திய அனிமேஷன் வரலாறும் எதிர்காலமும் என்ற நிகழ்வு நடைபெற்றது
மும்பையில் நடைபெறும் ஷாங்காய் ஒத்துழைப்பு அமைப்பின்  திரைப்படவிழாவின் 4-ம் நாளில் இந்திய அனிமேஷன் வரலாறும் எதிர்காலமும் என்ற நிகழ்வை தேசிய விருது பெற்ற திரைப்படத் தயாரிப்பாளர் கிரீத் குரானா நடத்தினார். இந்தியாவில் அனிமேஷன் திரைப்படத் தயாரிப்பில் வளர்ச்சிப் பயணத்தோடு பார்வையாளர்களை கிரீத் குரானா அழைத்துச் சென்றார். இந்தியாவில் அனிமேஷன் தொழில்துறை தொடங்கியதில் க்ளேர் வீக்சின் முக்கியப் பங்களிப்பை எடுத்துரைத்த கிரீத், அவரது வழியில் இந்திய அனிமேஷன் தொழில்துறையில் பிதாமகராக ராம் மோகன் வளர்ச்சி அடைந்தது எவ்வாறு என்பதையும் எடுத்துரைத்தார்.
மும்பையில் உள்ள திரைப்படப்பிரிவு வளாகத்தில் 1955-ஆம் ஆண்டு கார்ட்டூன் திரைப்படங்கள் பிரிவை அரசு உருவாக்கியதன் மூலம் இந்திய அனிமேஷன் திரைப்படப் பயணம் தொடங்கியது. இதைத் தொடர்ந்த ஆண்டுகளில் முதலாவது அனிமேஷன் திரைப்படமான பேனியன் டீர் உள்ளிட்ட பல விருது பெறும் படங்களை ராம்மோகன் தயாரித்தார். இந்தத் துறையில் பீம் சென், வி ஜி சமந்த் ஆகியோர் இதர முக்கியத் தயாரிப்பாளர்களாவர். மீனா மற்றும் அவரது கிளி மித்தூ பாத்திரங்களுடன் 1992-ல் உருவாக்கப்பட்ட கார்ட்டூன் திரைப்படம், இந்திய அனிமேஷன் தொழில்துறைக்கு பெரும் பாய்ச்சல் வேகத்தை தந்தது. பெண் சிசுக்கொலையைத் தடுப்பது குறித்து மக்களிடையே விழிப்புணர்வை ஏற்படுத்த யுனெஸ்கோ உதவியுடன் இது தயாரிக்கப்பட்டது. ஜப்பான் உதவியுடன் தயாரிக்கப்பட்ட மற்றொரு வரலாற்றுச் சிறப்புமிக்க அனிமேஷன் திரைப்படமாக “ராமாயணா” இருந்தது.
அனிமேஷன் திரைப்படத் தொழில்துறையின் புதிய அவதாரமாக நவீன காலத்தில் விஎஃப்எக்ஸ் உருவாகியிருப்பது பற்றி கிரீத் குரானா விவரித்தார். இந்தவகை திரைப்படத் தொழில்துறையில் தற்போதுள்ள 1.3 பில்லியன் அமெரிக்க டாலர் என்ற மதிப்புள்ள வளர்ச்சி 2030-க்குள் 40 பில்லியன் அமெரிக்க டாலராக அதிகரிக்கும் என்று நம்பிக்கைத் தெரிவித்த அவர், 20 லட்சம் பேருக்கு வேலைவாய்ப்பு கிடைக்கும் என்றார்.
-----
AP/SMB/KPG/KRS
(Visitor Counter : 87
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தப்பியோடிய பொருளாதார குற்றவாளிகள் தொடர்பாக ஜி 20 நாடுகளிடையே ஒருமித்த கருத்தை ஏற்படுத்த இந்தியா விரும்புகிறது: மத்திய இணையமைச்சர் திரு ஜிதேந்திர சிங்
ஜி 20 ஊழல் எதிர்ப்பு பணிக்குழுவின்  கூட்டம் ஆகஸ்ட் 9ம் தேதி முதல் 11ம் தேதி வரை கொல்கத்தாவில் நடைபெற்றது. இந்தப் பணிக்குழுவின் அமைச்சர்கள் நிலையிலான கூட்டம் நாளை  கொல்கத்தாவில் நடைபெற உள்ளது.
இது தொடர்பாக தில்லியில் தூர்தர்ஷன் தொலைக்காட்சிக்கு பேட்டியளித்த மத்திய பணியாளர் நலன், பொதுமக்கள் குறைதீர்ப்பு மற்றும் ஓய்வூதியத் துறை அமைச்சர் டாக்டர் ஜிதேந்திர சிங், தப்பியோடிய பொருளாதார குற்றவாளிகளை விரைவாக நாடு கடத்தி விசாரிப்பதை உறுதி செய்வதற்காக ஜி 20 நாடுகளிடையே ஒருமித்த கருத்தை ஏற்படுத்த இந்தியா விரும்புகிறது என்றார்.
அர்ஜென்டினாவின் பியூனோஸில் நடைபெற்ற ஜி 20 உச்சிமாநாட்டில் உரையாற்றிய பிரதமர் நரேந்திர மோடி, தப்பியோடிய பொருளாதார குற்றவாளிகள் மீது நடவடிக்கை எடுப்பதற்கான ஒன்பது அம்ச திட்டத்தை முன்வைத்ததை டாக்டர் ஜிதேந்திர சிங் நினைவு கூர்ந்தார்.
ஏற்கனவே, உத்தராகண்ட் மாநிலம் ரிஷிகேஷ், ஜம்மு-காஷ்மீர், வடகிழக்கு மாநிலங்கள், போன்ற பகுதிகளில் நடைபெற்ற ஜி 20 ஊழல் எதிர்ப்புக் கூட்டங்கள் இந்தியாவின் மாறுபட்ட கலாச்சாரம் மற்றும் பன்முகத்தன்மையை எடுத்துரைத்ததாகத் தெரிவித்தார். ஜி 20 உச்சி மாநாட்டை இந்தியா நடத்துவது ஒவ்வொரு இந்தியருக்கும் பெருமை என்றும், இதற்கான புகழ் பிரதமர் திரு நரேந்திர மோடியையே சாரும் என்றும் அமைச்சர் கூறினார்.
2014 ஆம் ஆண்டு மே 26 ஆம் தேதி, திரு நரேந்திர மோடி மத்தியில் ஆட்சிப் பொறுப்பேற்ற பிறகு, இந்தியாவின் உலகளாவிய அந்தஸ்து தொடர்ந்து ஏற்றப் பாதையில் சென்று கொண்டிருக்கிறது என்று திரு ஜிதேந்திர சிங் தெரிவித்தார்.
அறிவியல் மற்றும் தொழில்நுட்பத்துறை
அறிவியல் ஆராய்ச்சியை வலுப்படுத்த ‘’ அறிவியலைத் துரிதப்படுத்து’’ தளம் தொடக்கம்
ஆராய்ச்சி உள்ளகப் பயிற்சிகள், திறன் மேம்பாட்டு நிகழ்ச்சிகள், பயிலரங்குகள் ஆகியவற்றை நாடு முழுவதும் நடத்துவதற்கு ஒற்றைத் தளத்தை வழங்கும் வகையில், ‘’அறிவியலைத் துரிதப்படுத்து’’  என்னும் புதிய திட்டத்தை அறிவியல் மற்றும் பொறியியல் ஆராய்ச்சி வாரியம் தொடங்கியுள்ளது. இது பற்றி அதிகத் தகவல்களைத் தெரிந்து கொள்ள அதன் www.acceleratevigyan.gov.in என்னும் வலைதளத்தை அணுகலாம். அதில், இந்தத் தளம் ஏற்கனவே தனது ‘’அபியாஸ்’’ அம்சத்தின் கீழ், குளிர்கால அமர்வுக்காக விண்ணப்பங்களை வரவேற்றுள்ளது.
அமைச்சகங்களுக்கிடையிலான இந்தத் திட்டத்தின் முக்கிய நோக்கம் உயரிய அறிவியல் ஆராய்ச்சி, அறிவியல் மனித ஆற்றலைத் தயார் செய்வதாகும். இது வாழ்க்கை முறை ஆராய்ச்சி மற்றும் அறிவு சார்ந்த பொருளாதாரத்துக்கு வழிவகுக்கும். அனைத்து ஆராய்ச்சிகளும், வளர்ச்சி, தரம், சிறந்த பயிற்சி பெற்ற ஆராய்ச்சியாளர்களைக் கொண்டிருக்கும் என்பதை நன்கு உணர்ந்துள்ள ஏவி, ஆராய்ச்சி ஆற்றலைக் கண்டறிதல், வழிகாட்டுதல், பயிற்சி தேசிய அளவு குறித்த பயிலரங்குகளை மேற்கொள்வது ஆகியவற்றுக்கு முயற்சி செய்து அதற்கான பொறிமுறைகளை வலுப்படுத்தும்.
‘’விரிவான மூன்று இலக்குகளுடன் ஆராய்ச்சித் தளத்தை விரிவு படுத்துவது இதன் நோக்கமாகும். ஒருங்கிணைப்பு, அனைத்து அறிவியல் நிகழ்ச்சிகளையும் ஒன்று சேர்த்தல், உயரிய திசைநோக்குப் பயிலரங்குகளை நடத்த முயற்சித்தல், இத்தகைய ஆதாரங்கள், வசதிகள் இல்லாத, ஆராய்ச்சி உள்ளகப்பயிற்சி பெறுபவர்களுக்கு வாய்ப்புகளை உருவாக்குதல் ஆகியவை அந்த நோக்கங்கள்’’ என்று அறிவியல் மற்றும் பொறியியல் ஆராய்ச்சி வாரியத்தின் ஆலோசகர் டாக்டர்.ராஜீவ் மெகாஜன் கூறியுள்ளார். அடுத்த இரண்டு மாதங்களில் இந்த நிறுவனம் இதற்காக செயலி ஒன்றைத் தொடங்கத் திட்டமிட்டுள்ளது.
நாட்டில் ஆராய்ச்சி மற்றும் மேம்பாட்டுக்கு ஊக்கமளிக்கும் முயற்சியாக ‘’அபியாஸ்’’ நிகழ்ச்சி இருக்கும். ஆற்றல்மிக்க பிஜி/பிஎச்டி மாணவர்களை தயார்படுத்தி, குறிப்பிட்ட அளவிலான அவர்களது ஆராய்ச்சித் திறமைகளை பல்வேறு துறைகளில் மேம்படுத்துவது இதன் நோக்கமாகும்.
(Visitor Counter : 235
அணுசக்தி அமைச்சகம்
ஐக்கிய அரபு எமிரேட்டில் நடைபெற்ற 34-வது சர்வதேச உயிரியல் ஒலிம்பியாட் போட்டியின் பதக்கப்பட்டியலில் இந்தியா முதலிடம்
ஐக்கிய அரபு எமிரேட், அல் அய்னில் 2023 ஜூலை 3 முதல் 11 வரை காணொலிக் காட்சி வாயிலாக நடைபெற்ற 34-வது சர்வதேச உயிரியல் ஒலிம்பியாட் போட்டியில் அனைத்து மாணவர்களும் தங்கப்பதக்கம் வென்று பதக்கப்பட்டியலில் இந்தியா முதலிடம் பிடித்தது. சர்வதேச உயிரியல் ஒலிம்பியாட் போட்டியில் இந்தியா முதல்முறையாக, பங்கேற்ற அனைத்துப் பிரிவுகளிலும் தங்கப்பதக்கம் வென்று பதக்கப்பட்டியலில் முதலிடம் பிடித்தது.
கர்நாடகா மாநிலம் பெங்களூருவைச் சேர்ந்த துருவ் அத்வானி, ராஜஸ்தான் மாநிலம் கோட்டாவைச் சேர்ந்த இஷான் பெட்நேக்கர், மகாராஷ்டிரா மாநிலம் ஜால்னாவைச் சேர்ந்த மேக் சப்தா, சத்தீஷ்கர் மாநிலம் ரிசாலியைச் சேர்ந்த ரோகித் பாண்டா ஆகியோர் தங்கப்பதக்கம் வென்றனர்.
நடப்பாண்டு நடைபெற்ற சர்வதேச உயிரியல் ஒலிம்பியாட் போட்டியில் 76 நாடுகளைச் சேர்ந்த 293 மாணவர்கள் பங்கேற்றனர். நான்கு தங்கப்பதக்கங்களை வென்ற மற்றொரு நாடு சிங்கப்பூர் ஆகும். மொத்த 29 தங்கப்பதக்கங்கள் வழங்கப்பட்டன.
முன்னதாக, கடந்த 2008, 2009, 2010, 2011, 2015, 2021 ஆகிய ஆண்டுகளில் வானியல் மற்றும் வான்இயற்பியல் பதக்கப்பட்டியலில் இந்தியா முதலிடம் பிடித்திருந்தது.
2018ம் ஆண்டில் இயற்பியலிலும், 2014, 2019, 2021, 2022 ஆகிய ஆண்டுகளில் ஜூனியர் அறிவியலிலும் இந்தியா பதக்கப்பட்டியலில் முதலிடம் பிடித்தது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1938646
அறிவியல் மற்றும் தொழில்நுட்பத்துறை
எலும்பு திசு மறு உருவாக்கத்திற்கு தேவையான உயிரிப் பொருட்களை அறிவியல் மற்றும் தொழில்நுட்பத்துறை ஆதரவு பெற்ற நிபுணர் உருவாக்குகிறார்
எலும்பு திசு மறு உருவாக்கத்திற்கு தேவையான உயிரிப் பொருட்களை அறிவியல் மற்றும் தொழில்நுட்பத்துறை ஆதரவு பெற்ற நிபுணரான, சாவித்திரிபாய் பூலே புனே பல்கலைக்கழகத்தை சேர்ந்த டாக்டர் கீதாஞ்சலி தோமர் உருவாக்கியுள்ளார். தங்க நானோ துகள்களையும் அவர் உருவாக்கியுள்ளார்.
திசு மறு உருவாக்கத்திற்கு பொருத்தமான தண்டு செல்கள் மீது டாக்டர் கீதாஞ்சலியின் ஆய்வகம் கவனம் செலுத்துகிறது. அதே சமயம், சில முக்கிய எலும்பு குறைபாடுகளுக்கு தேவையான மருத்துவ செயல்பாடுகளின் மீதும் பணிகள் நடைபெறுகின்றன.
மண்டை ஓடு மற்றும் முக எலும்புகளுக்கான திசு பொறியியல் பொருட்கள் மற்றும் தொழில்நுட்பங்கள் மீதான ஆய்வின் தற்போதைய நிலவரம் குறித்து அவரது சமீபத்திய கட்டுரை ஒன்றில் டாக்டர் கீதாஞ்சலி குறிப்பிட்டிருந்தார்.
முன்னேறிய பொருட்கள், நானோ உயிரித் தொழில்நுட்பம், செல் உயிரியல், கணினி உதவி பெற்ற தொழில்நுட்பங்கள், இயந்திரவியல் மற்றும் செயற்கை நுண்ணறிவு உபகரணங்கள் உள்ளிட்டவற்றின் மூலம் செய்யப்படும் பணிகள் குறித்து அவரது குழு எடுத்துரைத்திருந்தது.
அறிவியல் மற்றும் தொழில்நுட்பத் துறையால் நிறுவப்பட்ட இன்ஸ்பையர் ஊக்கத்தொகையை பெறும் இந்தியாவில் உள்ள ஒரு சில ஆய்வகங்களில் இதுவும் ஒன்றாகும்.
மேலும் விவரங்களுக்கு, டாக்டர் கீதாஞ்சலி தோமரை geetanjalitomar13[at]gmail[dot]com; joshigeet[at]gmail[dot]com ஆகிய மின்னஞ்சல்கள் மூலம் தொடர்பு கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1733433
-----
(Visitor Counter : 212
சுரங்கங்கள் அமைச்சகம்
கனிம உற்பத்தி: 2020 நவம்பர் மாதம்
சுரங்கம் துறையின் சுரங்கத்தில் வெட்டி எடுக்கும் கனிம உற்பத்திக் குறியீடு 2020 நவம்பர் மாதத்தில்  104.5 ஆக இருந்தது.
நவம்பர், 2020-ல் முக்கிய தாதுக்களின் உற்பத்தி அளவு:
நிலக்கரி 626 இலட்சம் டன், பழுப்பு நிலக்கரி 29 இலட்சம் டன், இயற்கை எரிவாயு  2263 மில்லியன் கியூ. மீ., பெட்ரோலியம்  25 இலட்சம் டன், பாக்சைட் 1784 ஆயிரம் டன், குரோமைட் 179 ஆயிரம் டன், வீரியமிக்க செம்பு 9 ஆயிரம் டன், தங்கம் 80 கிலோ, இரும்புத் தாது 185 லட்சம் டன், வீரியமிக்க ஈயம் 26 ஆயிரம் டன், மாங்கனீசு தாது 257 ஆயிரம் டன், வீரியமிக்க துத்தநாகம் 115 ஆயிரம் டன், சுண்ணாம்பு 329 லட்சம் டன், பாஸ்போரைட் 129 ஆயிரம் டன், மேக்னசைட் 6 ஆயிரம் டன், வைரம் 1664 காரட் ஆகவும் இருந்தன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690317
நிதி அமைச்சகம்
பெருந்தொற்றால் ஏற்பட்ட பொருளாதார விளைவுகள், வர்த்தக வங்கி நடைமுறைகள் மூலம் சரி செய்யப்பட்டிருப்பதாக பொருளாதார ஆய்வறிக்கை தெரிவிக்கிறது
பெருந்தொற்றால் ஏற்பட்ட பொருளாதார விளைவுகள் வர்த்தக வங்கி நடைமுறைகளில் மேற்கொள்ளப்பட்ட சீர்திருத்தத்தின் மூலம் சரி செய்யப்பட்டு வருவதாக பொருளாதார ஆய்வறிக்கை தெரிவிக்கிறது.
கடந்த ஆண்டு டிசம்பர் மாதம் வரை வங்கிக் கடன் விகிதம் 9.2 சதவீதமாக வளர்ச்சி அடைந்துள்ளது.
முந்தைய ஆண்டு 9.2 சதவீதமாக இருந்த தனிநபர் கடன், கடந்த ஆண்டில் 11.6 சதவீதமாக அதிகரித்துள்ளதாகவும், வீட்டு வசதி கடன் 8 சதவீத வளர்ச்சியை பதிவு செய்துள்ளதாகவும், வாகன கடன்களுக்கான கடன் விகிதம் 6.9 சதவீதத்தில் இருந்து 7.7 சதவீதமாக அதிகரித்துள்ளதாக பொருளாதார ஆய்வறிக்கையில் குறிப்பிடப்பட்டுள்ளது.
வேளாண் கடன்கள் 7 சதவீதத்தில் இருந்து 10.4 சதவீதமாக அதிகரித்துள்ளது.
மத்திய அரசு மற்றும் ரிசர்வ் வங்கி மேற்கொண்ட தொடர் நடவடிக்கைகள் காரணமாக, 0.6 சதவீதமாக இருந்த சிறு குறு தொழில் நிறுவனங்களுக்கான கடன்கள் 2021-ம் ஆண்டில் 12.7 சதவீதமாக உயர்ந்துள்ளது.
காப்பீட்டுக்கான வைப்புத் தொகை
காப்பீட்டுக்கான வைப்புத் தொகை மற்றும் கடன் உத்தரவாதக் கழக சட்டத்தில் மேற்கொள்ளப்பட்ட திருத்தங்கள் காரணமாக காப்பீட்டு துறை சார்ந்த வைப்புத் தொகையில் குறிப்பிடத்தக்க அளவு மாற்றம் ஏற்பட்டுள்ளதாக ஆய்வறிக்கையில் தெரிவிக்கப்பட்டுள்ளது.
வைப்புத் தொகைக்கான காப்பீடுகள் தொடங்கப்பட்ட காலத்தில் இருந்து இதுவரை 5763 கோடி ரூபாய் உரிமைத் தொகையாக செலுத்தப்பட்டுள்ளதாக பொருளாதார ஆய்வறிக்கை கூறுகிறது. இதில் 27 வர்த்தக வங்கிகள் மூலம் 296 கோடி ரூபாயும், கூட்டுறவு வங்கிகள் மூலம் 5,467 கோடி ரூபாயும் செலுத்தப்பட்டுள்ளது.
மின்னணு பணப்பரிமாற்றம்
நாட்டில் ஒருங்கிணைந்த பணப்பரிமாற்ற நடைமுறையே தற்போதைய ஒரே மிகப்பெரிய சில்லறை பணப்பரிவர்த்தனை முறையாக உள்ளது. இதன் மூலம் கடந்த டிசம்பர் மாதம் வரை 4.6 பில்லியன் எண்ணிக்கையில் 8.26 லட்சம் கோடி ரூபாய் அளவிற்கு பணப்பரிமாற்றம் நடைபெற்றுள்ளது.
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனம் சென்னையில் இன்று கிராம ஊராட்சிகளுக்கு விழிப்புணர்வு ஏற்படுத்தும் வகையில் தன்னார்வ தொண்டு நிறுவனங்களுக்கான பயிற்சி வகுப்பு / சிறப்பு முகாம் நடத்தியது
இந்திய தர நிர்ணய அமைவனம்  என்பது மத்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
இந்திய தர நிர்ணய அமைவனம், பல்வேறு தர மேம்பாட்டு நடவடிக்கைகள் மூலம் தொழிற்சாலைகள், அரசு, கல்வியாளர்கள் மற்றும் நுகர்வோர் போன்ற பல்வேறு பங்குதாரர்களிடையே தரநிலைகள் குறித்த விழிப்புணர்வை ஏற்படுத்துகிறது. கிராம பஞ்சாயத்துகள் நாட்டின் அடிமட்ட மட்டத்தில் உள்ளாட்சி அமைப்புகளின் அடித்தளமாகும். கிராம அளவில் பல்வேறு வளர்ச்சித் திட்டங்கள் மற்றும் திட்டங்களைத் திட்டமிடுவதிலும் செயல்படுத்துவதிலும் கிராமப் பஞ்சாயத்துகள் முக்கிய பங்கு வகிக்கின்றன. எனவே, இந்திய தர நிலைகள் மற்றும் அவற்றை செயல்படுத்துவது குறித்து கிராம பஞ்சாயத்துகளுக்கு விழிப்புணர்வை ஏற்படுத்துவது ஒரு முக்கிய அம்சமாகும்.
இந்திய தர நிர்ணய அமைவனம் - சென்னைக் கிளை, பல்வேறு அரசுத் திட்டங்கள் மற்றும் திட்டங்களைச் செயல்படுத்துவதில் இந்தியத் தரநிலைகளைப் பயன்படுத்துவதற்காக, தமிழ்நாடு மற்றும் அந்தமான் மற்றும் நிக்கோபார் தீவுகளின் சென்னைக் கிளையின் அதிகார வரம்பிற்குட்பட்ட 4661 கிராம ஊராட்சிகளுக்கும், அந்தமான் மற்றும் நிக்கோபார் தீவுகளின் யூனியன் பிரதேசத்திற்கும் கிராம ஊராட்சிகளுக்கான முக்கியமான மற்றும் பொருத்தமான தரநிலைகளின் பட்டியல் தயாரிக்கப்பட்டு அனுப்பப்பட்டுள்ளது.
இதன்படி, இந்தியத் தர நிர்ணய அமைவனத்தின் சென்னைக் கிளை அலுவலகம் 11 செப்டம்பர் 2023 அன்று சென்னை பிஐஎஸ் அலுவலகத்தில் தன்னார்வத் தொண்டு நிறுவனங்களின் பயிற்சி வகுப்பை நடத்தியது. இப்பயிற்சியில் தென் மண்டலத்தைச் சேர்ந்த பல்வேறு தன்னார்வ தொண்டு நிறுவனங்களைச் சேர்ந்த சுமார் 30 பேர் கலந்து கொண்டனர். தன்னார்வத் தொண்டு நிறுவனங்களைச் சேர்ந்த தன்னார்வலர்களை ஈடுபடுத்துவதன் மூலம் கிராம ஊராட்சிகளின் தலைவர்கள் மற்றும் செயலாளர்களுக்கு இந்திய தரநிலைகள் மற்றும் தரமான சுற்றுச்சூழல் அமைப்பு குறித்து விழிப்புணர்வை ஏற்படுத்துதல் மற்றும் கிராம பஞ்சாயத்து அளவில் பல்வேறு திட்டங்கள் மற்றும் திட்டங்களை செயல்படுத்துவதற்காக இந்திய தரங்களைப் பயன்படுத்துவதற்கான திறன் மேம்பாடு போன்றவை இத்திட்டத்தின் நோக்கம் ஆகும்.
பி.ஐ.எஸ். சென்னை கிளை அலுவலகத்தின் விஞ்ஞானி-இ/இயக்குநர் மற்றும் தலைவர் திருமதி.ஜி.பவானி வரவேற்புரை நிகழ்த்தி, திட்டத்தின் நோக்கங்களை விளக்கினார். திரு. யு.எஸ்.பி.யாதவ், விஞ்ஞானி – எஃப் மற்றும் தெற்கு மண்டல அலுவலகத்தின் துணை இயக்குநர் ஜெனரல் முக்கிய குறிப்பு உரையை நிகழ்த்தினார். இப்பயிற்சித் திட்டத்தின் தொழில்நுட்ப அமர்வுகள் திரு. பி.ஜே.கௌதம் விஞ்ஞானி - டி / இணை இயக்குநர் மற்றும் தினேஷ் ராஜகோபாலன் எல்,விஞ்ஞானி - சி / துணை இயக்குநர் அவர்களால் நடத்தப்பட்டன .
பிரதமர் அலுவலகம்
முதலாவது வந்தே பாரத் ரயிலுக்கு திரிச்சூரின் அளிக்கப்பட்ட வரவேற்பிற்கு பிரதமர் பாராட்டு
கேரளாவின் முதலாவது வந்தே பாரத் ரயிலுக்கு சிறப்பான பாரம்பரிய வரவேற்று அளித்த திருச்சூர் மக்களுக்கு பிரதமர் திரு நரேந்திர மோடி பாராட்டு தெரிவித்துள்ளார்.
ரயில்வே அமைச்சகத்தின் டிவிட்டர் பதிவுக்கு பிரதமர் டிவிட்டரில் பதில் கூறியிருப்பதாவது:
“அற்புதமான திருச்சூர்!”
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய கொவிட் தடுப்பூசித் திட்டத்தின் கீழ் இதுவரை 89.02 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 26,727 புதிய தொற்று பாதிப்புகள் காணப்படுகின்றன.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1%க்கும் குறைவாக, 0.82% ஆகும். மார்ச் 2020 பிறகு குறைந்தது.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 2,75,224 ஆகும். 196 நாட்களில் குறைந்தது
மீட்பு விகிதம் தற்போது 97.86%; மார்ச் 2020 முதல் அதிகபட்சம்
கடந்த 24 மணி நேரத்தில் 28,246 பேர் குணமடைந்துள்ளனர். இதுவரை மொத்தம் 3,30,43,144 பேர் குணமடைந்துள்ளனர்.
வாராந்திர தொற்று உறுதி விழுக்காடு  98 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  32 நாட்களாக 3%க்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 57.04 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1759824